Izvor: N1

Ministar spoljnih poslova Davor Ivo Štir je objavio da je Hrvatska odblokirala Srbiju. "Stekli su se uslovi da možemo podići rezervu oko Poglavlja 26, a želim reći da ćemo u okviru Poglavlja 23 pratiti ispunjavanje svih obaveza što se tiče nacionalnih manjina s naglaskom na hrvatsku manjinu", kazao je.

Želim pozdraviti sporazum, odnosno aneks koji je ministar obrazovanja Republike Srbije potpisao s predstavnicima hrvatske nacionalne manjine. Potpisan je u 12:30 u Beogradu i reguliše se pitanje udžbenika ne samo prevod sa srpskog na hrvatski nego i posebni dodaci i sadržaji za hrvatsku nacionalnu manjin, dodaje šef hrvatske diplomatije.

Anekse Memoranduma za pripremu i štampu nedostajućih udžbenika za školsku 2017/18. godinu potpisali su u Beogradu ministar prosvete, nauke i tehnološkog razvoja Mladen Šarčević, direktor Zavoda za udžbenike Dragoljubom Kojičić i predstavnicima sedam nacionalnih saveta nacionalnih manjinja.

Danas na toj ceremoniji potpisivanja bio je i ambasador RH i EU i Bugarske.

"Želim reći da na naš zahtev poverenik Han me izvestio i dao objašnjenja koja smo dodatno zatražili i jasno je u tim objašnjenjima da će poverenik lično biti angažovan u nadgledanju implementacije svih obaveza na području obrazovanja manjina", naveo je.



"Na temelju toga što je potpisano stekli su se uslovi da možemo podići rezervu oko Poglavlja 26. Želim reći da ćemo u okviru Poglavlja 23 pratiti ispunjavanje svih obaveza što se tiče nacionalnih manjina s naglaskom na hrvatsku manjinu, dodao je.

00:00 Izvor: N1

Vučić: Hvala Hrvatskoj što je odblokirala poglavlje 26

Premijer Srbije Aleksandar Vučić izjavio je da je zahvalan Hrvatskoj što je odblokirala Poglavlje 26 u pristupnim pregovorima Srbije s Evropskom unijom.



"Stekli su se uslovi? Šta sam uradio prethodnih sedam dana", rekao je Vučić u Beogradu iznenađen kada su mu novinari rekli da je Hrvatska odblokirala poglavlje o obrazovanju i kulturi.



"Izgleda da smo mnogo napredovali u prethodnih sedam dana i hvala im što su konstatovali naš dramatičan napredak. Hvala im što su nam odblokirali poglavlja i veoma sam zahvalan našim susedima", rekao je Vučić.



On je dodao da smatra da je to dobar potez i da će to doprineti boljim odnosima Srbija i Hrvatske.

Opozicija: Vlada mogla da predupredi blokadu

Deblokadu poglavlja pozdravljaju i opozicijioni poslanici skupštinskog odbora za evropske integracije, ali navode da je Vlada trebalo da predupredi ovakvu situaciju.

“Mislim da je jedan propust slučajni ili kako god, ali da je moglo da se predupredi. I moramo da budemo spremni, toga će biti i dalje sigurno, ja bar nemam nikakvu dilemu”, kaže poslanica LSV-a Marinka Tepić.

“Važno je izvući pouku iz ovog privremenog blokiranja poglavlja 26, da je dijalog ono što je ključno i u odnosima Srbije i Hrvatske, ali i u odnosu između svih članica EU”, kaže poslanica DS-a Gordana Čomić.



